******

**Installationssystem til større fleksible ledertværsnit**

Phoenix Contact udvider nu sit eksisterende QPD installationssystem med en 5-polet version til tværsnitsområdet fra 2,5 mm² til 6,0 mm².

Fordelen ved stikkene ligger i IDC lyntilslutningsteknologien, som muliggør en tidsbesparelse under installationen på op til 80 % ved tilslutning i felten. Ved installationen fjernes først kabelkappen, de enkelte ledere placeres i de respektive tilslutninger, hvor de klippes af med et lige snit, hvorefter møtrikken spændes. Specialværktøj er ikke påkrævet. Selve IDC kontakterne kan belastes med 40 A og 690 V.

Med deres robuste design er stikkene meget fleksible i anvendelse. De lever op til kravene i kapslingsklasserne IP68/IP69k samt slagstyrke IK07. Programmet omfatter væggennemføringer med M25 gevind, kabelkonnektorer og fordelere i H- og T-format.

QPD installationssystemet fås også i 4- og 5-polede versioner til tværsnit fra 1,0 mm2 til 2,5 mm2.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på 36 77 44 11.